Annika Laats

Annika Laats (sünninimi Annika Lõhmus; varem Annika Süvari ja Annika SiposVärsket verd ja uut lootust meie kirikus Eesti Kirik, 18. september 2002Nõmme Sõnumid, 13. veebruar 2004; sündinud 1. mail 1970 Tallinnas) on eesti vaimulik ja hingehoidja.

Elukäik
Ta lõpetas 1988. aastal Tallinna 2. Keskkooli hõbemedaliga, õppis aastatel 1988–1990 Tartu Riikliku Ülikooli arstiteaduskonnas pediaatria erialal ja lõpetas 1992. aastal kiitusega Tartu Meditsiinikooli. Õpingute kõrvalt töötas ta aastatel 1986–1988 Tallinna I Sünnitusmajas, seejärel Tartu Lastehaiglas hooldusõe ja õena. 1994. aastal lõpetas ta cum laude Ungari Reformeeritud Kiriku diakooniakooli diakonissi erialal. Aastatel 1995–2001 õppis ta EELK Usuteaduse Instituudis, 2000–2001 ühtlasi Tartu Ülikooli usuteaduskonna avatud ülikoolis. 2001. aastal lõpetas ta cum laude Tartu Ülikooli usuteaduskonna usuteaduse avatud ülikooli bakalaureuseõppe. 

Laats oli aastatel 2001–2004 praost Joel Luhametsa kõrval EELK Tartu Pauluse koguduse abiõpetaja ja 2010–2018 praost Jüri Vallsalu kõrval EELK Lääne-Harju praostkonna abipraost. 2005. aastast on ta EELK Risti koguduse õpetaja, lisaks töötab ta Tallinna Lastehaigla hingehoidjana.EELK Risti kogudus 

Ta on SA Tallinna Lastehaigla eetikakomitee liige ning MTÜ Pallium ja MTÜ Vaikuse Lapsed liige.

Avalikke seisukohavõtte aktuaalsetel ühiskonnateemadel
Laats on osalenud avalikes diskussioonides, eirates või kritiseerides EELK ametlikke seisukohti.Urmas Jaagant. Kirikuõpetaja Annika Laats: tõrjutuid aheldavaid norme nimetatakse vahel ka traditsioonideks Eesti Päevaleht, 09.10.2017.Annika Laats jätkab kiriku õpetuse avalikku õõnestamist Meie Kirik, 23.12.2020. Ta on esinenud paljudes tele- ja raadiosaadetes ning väljendanud oma seisukohti ajaleheartiklites. Näiteks on ta öelnud sõna sekka samasooliste abielu ja homofoobia, aga ka eutanaasia ja elundidoonorluse teemadel. Ta on esinenud nii ETV vaimulikke teemasid käsitlevates saatesarjades "Tähendamisi" ning "Ajalik ja ajatu" kui ka ilmalike teemadega saadetes.

Laats on kritiseerinud ka kirikukogu tegevust. Tema arvates näitab kirikukogul arutusele võetud samasooliste abielu seadustamise põhiseaduse kaudu välistamisele üleskutsumine, et kuulume jätkuvalt pigem ikka endisesse sotsialismimaade leeri. Laats leiab, et kirik ei peaks sekkuma ühiskondliku korralduse küsimustesse ja päevapoliitikasse, vaid tegelema protsessidega kiriku sees ja jagama kirikusse mitte kuuluvatele inimestele lihtsalt kristlikke sõnumeid. "Kiriku püüd reguleerida ka kirikusse mittekuuluvate inimeste suhteid näib mulle kohatu," on ta öelnud.Kirikuõpetaja Annika Laats: kiriku püüd reguleerida ka kirikusse mittekuuluvate inimeste suhteid näib mulle kohatu Delfi/Õhtuleht.ee, 24.04.2018.Indrek Tark. Kirikuõpetaja Annika Laats: kiriku püüd reguleerida ka kirikusse mittekuuluvate inimeste suhteid näib mulle kohatu Delfi, 24.04.2018.

Laatsist 2018. aastal tehtud dokumentaalfilmi "Annika Laats. Risti aarded" autorid (stsenarist Peter Pedak, režissöör Ruti Murusalu) on tema ja filmi kohta kirjutanud: "Risti kirikuõpetaja Annika Laats kogub aardeid taevasse, mitte maa peale. Ta ei karda võitlusi, olgu nende vallandajaks kultuuriväärtused, koguduse hoole alla võetud pagulased või dogmaatilised arusaamad usust ja inimesest." ning lisanud: "Taevased ja maised huvid põrkuvad ja põimuvad, kirik võitleb riigiga, riik kirikuga. See on film endale kindlaks jäämisest ja oma põhimõtete eest võitlemisest – seda isegi juhul, kui võitlus on ootamatu ja mõistetamatu ning avaliku arvamuse järgi oleks kohasem ette keerata teine põsk."Eesti lood: 3 | Annika Laats. Risti aarded ERR Arhiiv, esmaeeter 25.12.2018. 

Annika Laatsi sõnavõttude näiteid
 "Ajalik ja ajatu: 574 | EELK Risti koguduse õpetaja Annika Laats" ETV saade, esmaeeter: 9. jaanuar 2011
 "Annika Laats. Risti aarded" – dokumentaalfilm sarjast "Eesti lood", ETV esmaeeter: 25. detsember 2018
 Annika Laats. Lõpu lähenemise ilu. Kas on võimalik õppida suremist? Eesti Naine / Delfi, 15. november 2022
 Annika Laats ars moriendist ehk suremise kunstist e-kirik, 17. november 2022 
 Annika Laats. Annika Laats: jätame pärast surma oma elundid teistele. Ka kristlik õpetus toetab seda Eesti Päevaleht, 13. aprill 2023
 Annika Laats. Täismahus | Annika Laats: armastuse õppetunnid. Käes on aeg meeleparanduseks Õhtuleht, 27. mai 2023
 Annika Laats. Annika Laats: tülikad inimesed Edasi.org, Annika Laats 27. august 2023

Kirikuringkondade reaktsioon
Tema väljaütlemised ja seisukohad on leidnud valdavalt ägedat taunimist kirikuringkondades. 

Pärast seda, kui Laats oli ETV väitlussaates "Suud puhtaks" (4. oktoobril 2017) välja astunud geide ja kooseluseaduse kaitseks, teatas peapiiskop Urmas Viilma, et temale jääb mõistmatuks, kuidas on üks EELK vaimulik valmis avalikult kiriku seisukohtadega vastanduma.Helen Mihelson. Risti koguduse õpetaja kaitses kooseluseadust, peapiiskop on nördinud Postimee.ee, 05.10.2017.

Kui 2017. aasta novembris Eesti Evangeelse Luterliku Kiriku konsistooriumi istungil arutati vaimulike Annika Laatsi ja Arne Hiobi vaidlust kooseluseaduse teemadel ETV saates "Suud puhtaks", rahunes tuline arutelu lõpuks ja kokkuvõttes mööndi, et mõlema tõekspidamised on kooskõlas ka luteri kiriku seisukohtadega.EELK otsustas: nii Laatsi kui Hiobi seisukohad on kooskõlas kiriku tõekspidamistega Postimees.ee, 21.11.2017.

"Annika Laats on väga armastatud õpetaja oma koguduses," ütles Viilma pärast kõnealust konsistooriumi istungit ja nentis, et seda kinnitab ka tõik, et Laatsi toetuseks saadeti peapiiskopile ja kirikuvalitsusele 224 liikme allkirjaga toetuskiri.Ilmar Saabas, Liina Kanarbik. VIDEO | Kirikuvalitsus kuulas, mida geiõigusi toetanud vaimulikul Annika Laatsil öelda oli. Meie kodune kirikulõhe paistab olevat ületatav, Laats jätkab ametis Delfi, 21.11.2017.

Väga kriitiliselt loetleti Laatsi kirikuvastaliseks peetavaid seisukohti aga veebiportaali Meie Kirik 2020. aasta 23. detsembri artiklis "Annika Laats jätkab kiriku õpetuse avalikku õõnestamist". Jaanuaris 2021 kutsuti Laats nende kaebuste asjus konsistooriumi ette aru andma ning ta sai peapiiskop Urmas Viilmalt kirjaliku manitsuse. Samas ei läinud konsistoorium nii kaugele, et oleks õpetaja Laatsi ametist tagandanud või tema tegevuse vaimulikuna peatanud, nagu portaali Meie Kirik andmetel nõudsid mõned prominentsed kirikuvalitsuse liikmed.Annika Laats sai peapiiskopilt abielu kohta öeldu eest kirjaliku manitsuse Objektiiv, 19.01.2021.

Teosed
 Annika Laats. “Valgus läbi mõrade”. Esseekogumik. Rahva Raamat, Edasi.org, 2020

Tunnustus
2010 EELK aukiri Eesti evangeelne Luterlik Kirik avaldab tunnustust. Uus Eesti, 23. mai 2010
2015 EELK Teeneteristi III järk EELK tänab. Eesti Kirik, 20. mai 2015
2016 Kodanikupäeva aumärk
2017 Eesti Punase Risti IV klassi teenetemärkPresidendilt saab teenetemärgi 113 inimest. Postimees, 9. veebruar 2017
2017 Vabaühenduste Liidu EMSL aasta häälVabaühenduste Liit. Kõigi aastate tegijad
2018 Avatud Eesti Fondi Koosmeele auhind
2018 Seksuaaltervise liidu tunnustus: aasta seksuaaltervise edendaja
2018 Selge sõnumi auhind
2020 Vikerkaarekangelase aunimetus (Eesti LGBT Ühing tunnustab aunimetusega inimest, kes on sõnades ja tegudes LGBT+ kogukonna elu edendanud ja kogukonna eest seisnud)
2021 ajakirja Anne & Stiil aasta naine
2024 Inimõiguste Keskuse tunnustus Inimõiguste kaitsja

 Isiklikku 
Tema abikaasa on teoloog Alar Laats, vend on majandus- ja pangandustegelane Peter Lõhmus.

Viited

Välislingid
 Täismahus | Annika Laats: armastuse õppetunnid. Käes on aeg meeleparanduseks Õhtuleht, 27. mai 2023
 Annika Laats: tülikad inimesed Edasi.org, Annika Laats 27. august 2023


Kategooria:Risti koguduse vaimulikud
Kategooria:Tartu Pauluse koguduse vaimulikud
Kategooria:Eesti tervishoiutöötajad
Kategooria:Tallinna Reaalkooli vilistlased
Kategooria:Tartu Ülikooli usuteaduskonna vilistlased
Kategooria:Eesti Punase Risti IV klassi teenetemärgi kavalerid
Kategooria:Sündinud 1970